﻿ Mentás csokis kekszek
Nagy mentarajongó lévén, csokoládéval szerettem volna kombinálni a kekszbe öntött ötletem. Mivel nincs a kamrámban borsmenta kivonatom, ellenben menta növénykével bőséggel rendelkezem, ezért a kristálycukorba mentaleveleket tépkedve, porrá őröltem azt (ízlés szerinti mennyiségben), és már itt elvarázsolódtam az illatozó halványzöld színű porcukortól! 😉
1 csésze kristálycukor (2,5 dl)
10-12 db mentalevél (vagy 1/2 teáskanál borsmenta kivonat)
A csokoládés díszítéshez:
100 g étcsokoládé (8 db-hoz elegendő)
ételfesték (de akár natúron hagyva is csinosak) 🙂
A puha vajat és a mentás porcukrot simára keverjük, félretesszük. A tojást egy kis tálkában elkeverjük a zöld ételfestékkel és a borsmenta kivonattal (aki azt használ). Külön tálban összekeverjük a lisztet, sütőport és sót. A mentás csokoládét késsel apró darabokra vágjuk (ami megmarad belőle – 40 g, azt eltesszük díszítéshez akár ). Keverjük, majd gyúrjuk egybe a hozzávalókat, amíg a tészta elválik az edény falától. Puha, de nem ragadós tésztát kapunk. A csokidarabokat is eldolgozzuk a tésztában, majd enyhén lisztezett felületen, kb. 3 mm vastagságúra nyújtva kiszúrjuk a kívánt alakzatokat. Nekem 36 db keksz készült ebből a mennyiségből. Amíg a sütő előmelegszik, tegyük a kekszeket hűvösre (akár a fagyóba is!). Előmelegített 170°C-os sütőben, 8-10 perc alatt kisütjük, vigyázva, hogy ne nagyon szárítsuk ki a kekszeket. Rácsra téve hűtjük, majd a nekünk tetsző módon díszítjük.
Én nem tudtam dönteni, ezért lett csokis és tojás-cukros-mázas is egyaránt. A keserű csokiba (70 %-os ) mártottak tetejét a megmaradt, felolvasztott mentás csokival díszítettem. A többiek ékeként, tojásfehérjébe apránként belekevert porcukros, ételfestékes máz került. A gyerekekkel nagyon jól mulattunk díszítésük közben, bízom benne, hogy nektek is szimpatikus kekszeket alkottunk és kipróbáljátok, mert nagyon finomak! Szép kis saját készítésű dobozkákba sorakoztatva igazán különleges ajándék válhat belőlük.
« Szilvás papucskák
Diós Ferdinánd kalács »